b'\n_START_ARTICLE_\nOsakanlahti\n_START_PARAGRAPH_\nOsakanlahti on Tyynenmeren lahti Japanin saarten v\xc3\xa4liss\xc3\xa4. Se on Seton sis\xc3\xa4mereksi kutsutun vesialueen it\xc3\xa4inen osa. Seton sis\xc3\xa4meri erottaa toisistaan kolme maan p\xc3\xa4\xc3\xa4saarta Honsh\xc5\xabn, Shikokun ja Ky\xc5\xabsh\xc5\xabn._NEWLINE_Keihanshinin metropolialue ymp\xc3\xa4r\xc3\xb6i Osakanlahtea, ja sen rannat on rakennettu l\xc3\xa4hes t\xc3\xa4yteen. Lahden koillisnurkkaan laskee Yodogawa-joki, jonka suistossa sijaitsee Osakan kaupunki. Lahden lounaisreunaa rajaa Awajin saari, luoteisrannalla on K\xc5\x8dben kaupunki.'